Document ID: 31977D0186

NEUVOSTON PÄÄTÖS,
tehty 14 päivänä helmikuuta 1977,
raakaöljyn ja öljytuotteiden viennistä jäsenvaltiosta toiseen hankintavaikeuksien ilmetessä (77/186/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 103 artiklan 4 kohdan,
ottaa huomioon komission ehdotuksen,
sekä katsoo, että
yhteisön energiapolitiikan luominen on yksi yhteisön itselleen asettamista tavoitteista, ja komission tehtävänä on ehdottaa toteutettavia toimenpiteitä tämän tavoitteen saavuttamiseksi,
todellisen yhteisvastuun luominen jäsenvaltioiden välille hankintavaikeuksien ilmetessä on yksi yhteisön energiapolitiikan perustekijöistä,
neuvosto antoi 24 päivänä heinäkuuta 1973 raakaöljyn ja öljytuotteiden hankintavaikeuksista aiheutuneiden vaikutusten lieventämiseksi tarkoitetuista toimenpiteistä direktiivin 73/238/ETY (),
on tarpeen estää hankintavaikeuksia aiheuttamasta yhteisön kaupassa häiriöitä, jotka vaarantaisivat vakavasti yhden tai useamman jäsenvaltion hankinnat,
häiriöiden ilmetessä on tarpeen saada tietoja yhteisön kaupasta tilanteen kehityksen seuraamiseksi,
ilman eri toimenpiteitä myönnettävien lisenssien järjestelmä on soveltuva keino, joka vaikuttaa mahdollisimman vähän yhteisön kauppaan,
suojatoimenpiteet voivat osoittautua tarpeellisiksi,
suojatoimenpiteet eivät ole tarpeen kolmansista maista tuleville tavaratoimituksille, jotka ovat kauttakulkumatkalla jäsenvaltiossa ja joiden määräpaikka on toinen jäsenvaltio, vaan nämä toimitukset on jätettävä tämän päätöksen soveltamisalan ulkopuolelle,
yhteisvastuun ja syrjimättömyyden periaatteiden mukaisesti raakaöljyn ja öljytuotteiden hankintapulan aiheuttama rasitus on jaettava tasapuolisesti jäsenvaltioiden kesken, on varmistettava, ettei perustamissopimuksen periaatteiden noudattaminen vaikuta yhteen jäsenvaltioon enemmän kuin muihin jäsenvaltioihin,
on otettava huomioon kaikki yhteisön päätökset energiankulutuksen vähentämisestä, ja
muita täydentäviä toimenpiteitä saatetaan tarvita parhaan mahdollisen raakaöljyn ja öljytuotteiden hankinnan varmistamiseksi koko yhteisössä,
ON TEHNYT TÄMÄN PÄÄTÖKSEN:
1 artikla
1. Jos raakaöljyn ja/tai öljytuotteiden hankinnassa ilmenee vaikeuksia yhdessä tai useammassa jäsenvaltiossa, komissio voi jäsenvaltion pyynnöstä tai omasta aloitteestaan ja neuvoteltuaan asiasta direktiivissä 73/238/ETY säädetyn ryhmän kanssa päättää, että jäsenvaltioiden välisessä kaupassa yhteisen tullitariffin tullinimikkeeseen N:o 27.09 ja alanimikkeisiin 27.10 A,B,C I ja C II kuuluvia tuotteita koskee lisensointijärjestelmä, jonka mukaisesti vievä jäsenvaltio myöntää lisenssin ilman eri toimenpiteitä.
Lisenssit myönnetään viipymättä ilman hallinnollisia maksuja haetulle määrälle vähintään viideksitoista arkipäiväksi ja enintään yhdeksi kuukaudeksi.
2. Jos jäsenvaltio pyytää komissiota puuttumaan asiaan, komissio tekee päätöksensä viiden arkipäivän kuluessa pyynnön vastaanottamisesta.
3. Päätös ei koske kolmansista maista jäsenvaltioon meneviä tavaratoimituksia, jotka ovat kauttakulkumatkalla muissa jäsenvaltioissa.
4. Kaikki komission tekemät päätökset 1 kohdan mukaisen lisensointijärjestelmän käyttöönotosta on toimitettava neuvostolle ja jäsenvaltioille. Jäsenvaltio voi ilmoituspäivästä kymmenen arkipäivän kuluessa jättää asian neuvoston käsiteltäväksi. Neuvosto voi määräenemmistöllä kumota komission päätöksen tai muuttaa siinä määrättyjä ehtoja ja yksityiskohtaisia sääntöjä.
5. Komission tekemiä päätöksiä sovelletaan heti, kun ne on ilmoitettu jäsenvaltioille. Niitä ei sovelleta tuotteisiin, jotka on jo lähetetty.
2 artikla
Jos raakaöljyn ja/tai öljytuotteiden joko todellinen tai uhkaava hankintapula lisää epätavallisen paljon öljytuotteiden kauppaa jäsenvaltioiden välillä, komissio voi jäsenvaltion pyynnöstä neuvoteltuaan asiasta direktiivissä 73/238/ETY säädetyn ryhmän kanssa valtuuttaa kyseisen jäsenvaltion peruuttamaan vientilisenssien myöntämisen siinä määrin kuin se on tarpeen epätavallisen kaupan estämiseksi. Komission valtuutuksen voimassaoloaika vahvistetaan kymmeneksi arkipäiväksi.
Neuvosto kokoontuu jäsenvaltion pyynnöstä neljänkymmenenkahdeksan tunnin kuluessa vahvistaakseen, muuttaakseen tai kumotakseen määräenemmistöllä komission antaman valtuutuksen.
3 artikla
Jos pula on luonteeltaan sellainen, että se vaarantaa vakavasti raakaöljyn ja/tai öljytuotteiden hankinnan jäsenvaltiossa, tai jos tällainen tilanne on kohtuullisella todennäköisyydellä odotettavissa, komissio voi jäsenvaltion pyynnöstä neuvoteltuaan asiasta direktiivissä 73/238/ETY säädetyn ryhmän kanssa valtuuttaa tämän jäsenvaltion peruuttamaan vientilisenssien myöntämisen, jos tavanomaista kauppaa pidetään yllä mahdollisimman pitkään.
Neuvosto kokoontuu jäsenvaltion pyynnöstä neljänkymmenenkahdeksan tunnin kuluessa muuttamaan tai kumoamaan määräenemmistöllä komission antamaa valtuutusta. Jos neuvosto ei kumoa tai muuta valtuutusta, se jää voimaan.
4 artikla
Jos jäsenvaltiossa ilmenee äkillinen hätätila ja millä tahansa viiveellä olisi haitallinen vaikutus valtion talouteen, kyseinen jäsenvaltio voi neuvoteltuaan komission kanssa ja tiedotettuaan muille jäsenvaltioille peruuttaa vientilisenssit väliaikaisesti. Tämä päätös on voimassa kymmenen päivää.
Jäsenvaltion tai komission pyynnöstä neuvosto kokoontuu neljänkymmenenkahdeksan tunnin kuluessa. Se voi määräenemmistöllä komission ehdotuksesta päättää aiheellisista toimenpiteistä. Neuvoston päättämät toimenpiteet tulevat voimaan seuraavana päivänä kansallisten toimenpiteiden voimassaoloajan päätyttyä. Neuvosto voi kuitenkin yksimielisesti päättää hyväksymiensä toimenpiteiden täytäntöönpanosta ennen kyseisen voimassaoloajan päättymistä.
5 artikla
1. Jos komissio kuultuaan asiassa direktiivissä 73/238/ETY säädettyä ryhmää tai jäsenvaltion toimittamien tietojen perusteella katsoo, ettei raakaöljyn ja/tai öljytuotteiden hankintoja koskeva tilanne yhdessä tai useammassa jäsenvaltiossa enää oikeuta 1-4 artiklassa määrättyjen toimenpiteiden täytäntöönpanoon:
a) se päättää muuttaa tai kumota ne, jos toimenpiteet on otettu käyttöön komission päätöksen mukaisesti;
b) se ehdottaa neuvostolle niiden muuttamista tai kumoamista, jos toimenpiteet on otettu käyttöön neuvoston päätöksen mukaisesti.
2. Komission 1 kohdan a alakohdan mukaisesti tekemiä päätöksiä sovelletaan heti, kun ne on ilmoitettu jäsenvaltioille. Kaikki jäsenvaltiot voivat jättää neuvoston käsittelyyn komission päätöksen 1-4 artiklassa määrättyjen toimenpiteiden muuttamisesta tai kumoamisesta.
3. Neuvosto tekee määräenemmistöllä päätöksen kymmenen päivän kuluessa siitä, kun asia on tullut vireille neuvostossa.
6 artikla
Neuvosto päättää yksimielisesti kymmenen päivän kuluessa komission ehdottamista täydentävistä toimenpiteistä koko yhteisön kannalta parhaan mahdollisen raakaöljyn ja/tai öljytuotteiden hankinnan turvaamiseksi.
7 artikla
Kuultuaan jäsenvaltioita komissio antaa tämän päätöksen soveltamisesta yksityiskohtaiset säännöt.
8 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä helmikuuta 1977.

Labels: 3
14